Patty a Selma Bouvier

Patty a Selma Bouvier sú fiktívne postavy z amerického animovaného seriálu Simpsonovci. Sú dvojičky a obom prepožičala hlas Julie Kavner. Sú staršími sestrami Marge Simpson a obidve pracujú v dopravnom inšpektoráte v Springfielde. Selma je od Patty staršia o dve minúty.

Obidve vyzerajú podobne, no majú aj nejaké rozdiely:
 Vlasy: Patty má afro účes. Aj keď má Selma podobné vlasy, má ich v strede rozdelené a pripomínajú písmeno „M“.
 Oblečenie: Patty nosí ružové topánky a ružové šaty s krátkym rukávom, zatiaľ čo Selma nosí modré topánky a modré ramienkové šaty.
 Náušnice: Patty nosí oranžové alebo modré náušnice trojuholníkového tvaru, zatiaľ čo Selma nosí fialové alebo oranžové náušnice kruhovitého tvaru.
 Náhrdelník: Patty nosí oranžový alebo modrý náhrdelník z guľatých perál, zatiaľ čo Selma nosí fialový alebo oranžový náhrdelník z elipsovitých perál.
 Patty je lesba narozdiel od Selmy.

Patty aj Selma sú známe chrapľavým hlasom a záľubou v cigaretách. Obe nemajú rady Homera. Krátko po tom, ako sa Marge vydala, kúpili náhrobný kameň, na ktorom bolo napísané: „Homer J. Simpson – We are richer for having lost him“ (čo v preklade znamená: Sme bohatší za to, že sme ho stratili). Taktiež obe bývajú v izbe v apartmánoch Spinster City.

Zdroj 

Simpsonovci

de:Die Simpsons (Familie)#Patty Bouvier